stanford-oval/wikipedia huggingface dataset:
ג'ף וילבוש

| --- | --- |

 לידה:  14 בנובמבר 1987 (בן 36) ישראל חיפה, ישראל
 שם לידה:  יפתח וילבושביץ
 מדינה:  ישראל 
 תקופת הפעילות:  מ-2015
 מקום לימודים:  אוניברסיטת אמסטרדם 
 פרופיל ב-IMDb
 
ג'ף וילבוש (בגרמנית: Jeff Wilbusch; נולד ב-14 בנובמבר 1987) הוא שחקן ישראלי-גרמני.
ביוגרפיה

נולד כיפתח וילבושביץ בחיפה להורים חוזרים בתשובה שלאחר מכן עברו לשכונת מאה שערים בירושלים. הוא נינו של משה וילבושביץ - ממציא ויזם ציוני סוציאליסט. הוא אח בכור ל-14 אחים. בגיל 7 שונה שמו ל"ישראל" מאחר שהשם "יפתח" נתפס כשם חילוני מדי. בגיל 13 ברח מהבית בגלל הקושי להשתלב בחברה החרדית הקיצונית בה חיה משפחתו, ולאחר תקופה של חיים ברחוב עבר לגור אצל קרובי משפחה חילונים. כעבור שנתיים עזבה משפחתו את הארץ למנצ'סטר והקשר עימם נותק.
בגיל 18.5 עבר להולנד והחל בלימודי תואר ראשון בכלכלה באוניברסיטת אמסטרדם. לאחר סיום התואר, באוגוסט 2009, חזר לישראל והתגייס לצה"ל לשירות חובה, הוכר כחייל בודד והחל לשרת בהנדסה קרבית. לאחר מספר חודשים כחייל קרבי הוחלט להעביר אותו לקריה, ולבסוף השתחרר אחרי ארבעה חודשי שירות בלבד בגלל הקשיים שחווה בחזרתו לישראל.
אחרי שחרורו מצה"ל חזר וילבוש להולנד כדי לעשות תואר שני בכלכלה.
בשנת 2010, עם סיום הקורסים, חזר שוב לישראל, התגורר בשכונת התקווה והחל להתעניין במשחק. הוא למד שנה אחת בבית הספר למשחק יורם לוינשטיין, אך לאחר מכן עזב שוב את הארץ. הפעם עבר להתגורר במינכן, גרמניה. בשנת 2011 החל ללמוד משחק באקדמיית פאלקנברג שולה במינכן. בשנה השלישית ללימודיו הפך לשחקן באנסמבל תיאטרון מינכן והחליט לעזוב את האקדמיה.
קריירה

במשך מספר שנים הופיע בתיאטרון וגילם תפקידים קטנים גם בטלוויזיה. פריצתו הגדולה הגיעה ב-2018 עם ליהוקו לסדרה "Bad Banks", מותחן פשע גרמני שהיה מועמד לפרס אמי ונמכר להולו ולנטפליקס. באותה שנה גם גילם טרוריסט גרמני בסדרה "המתופפת הקטנה", לצידם של כוכבים הוליוודים כמו פלורנס פיו ואלכסנדר סקארסגארד וכן שחקנים ישראליים כמו מיכאל מושונוב ודניאל ליטמן.
בסוף שנת 2018 לוהק לסדרת הטלוויזיה האמריקאית "המורדת" בנטפליקס (2020). הסדרה בכיכובה של שירה האס עוסקת בצעירה חרדית מויליאמסבורג שבורחת לברלין עקב השידוך שבחרו לה דודתה וסבתה. וילבוש מגלם שם את דמותו של מוישה לבקוביץ', בן דודו של ינקי בעלה של אסתי, הנוסע בעקבותיה לברלין כדי להחזירה.
בסוף שנת 2021 לוהק לאחד הדמויות הראשיות בסדרת הטלוויזיה "תיק נעדר" בשירות הסטרימינג של Peacock; הגרסה האמריקאית לדרמת הפשע הישראלית "תיק נעדר" המבוססת על הספר באותו שם מאת דרור משעני.
בשנת 2022 שיחק במיני-סדרה של נטפליקס "נשימה עמוקה" אודות שורדת יחידה של מטוס שמתרסק בלב הטבע הפראי של קנדה שנאלצת להילחם לבדה באיתני הטבע.
חיים אישיים

וילבוש דובר אנגלית, הולנדית, גרמנית, עברית ויידיש.
מאז שנת 2015 נמצא בזוגיות עם השחקנית הגרמנייה אנה פלטן, אותה הכיר במהלך לימודי המשחק. השניים מתגוררים בברלין.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | Einmal bitte alles | מקס |  |
| 2019 | Rate Your Date | ג'וש |  |
| 2021 | Dawn Breaks Behind the Eyes | גרגור גראוס |  |
| TBA | Schächten | ויקטור דסאואר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | Um Himmels Willen | בן | פרק: "Erste große Liebe" |
| 2017 | Lockdown: Tödliches Erwachen | ג'ורג' הורן | סרט טלוויזיה |
| 2018 | Bad Banks | נואה וייס | תפקיד ראשי (עונה 1); 6 פרקים |
| 2018 | המתופפת הקטנה | אנטון | 3 פרקים |
| 2018 | Der Staatsfeind | יוסוף מוסי | מיני-סדרה |
| 2018 | Polizeiruf 110 | רנה הלמס | פרק: "Crash" |
| 2018 | Die Kanzlei | ברנרד ריידל | פרק: "Fremde Federn" |
| 2019 | Cologne P.D. | דויד סורטינו | פרק: "Schuld" |
| 2019 | Die Spezialisten - Im Namen der Opfer | מאמן אישי | פרק: "Fahnenflucht" |
| 2019 | Der Staatsanwalt | ניקוס וובר | פרק: "Ein zweites Leben" |
| 2020 | המורדת | משה לבקוביץ' | מיני-סדרה |
| 2020 | Alarm für Cobra 11 – Die Autobahnpolizei | הנדריק קלסברג | פרק: "Kollision" |
| 2021 | אוסלו | אורי סביר | סרט טלוויזיה של HBO |
| 2021 | 3 1/2 Stunden | סשה גולדברג | סרט טלוויזיה של ARD |
| 2022 | נשימה עמוקה | דני | מיני-סדרה |
| 2022 | תיק נעדר | הבלש אברהם אברהם | תפקיד ראשי; 8 פרקים |
הערות שוליים

↑  נעמה ברקן, כוכב "המורדת": "גם אני ברחתי מפלג חרדי קיצוני בירושלים", באתר ynet, 3 באפריל 2020
| 0 | 1 | 2 |
| --- | --- | --- |
| הקודם: 2019: ג'רמי סטרונג, יורשים | פרס סטלייט לשחקן המשנה הטוב ביותר בסדרה, מיני סדרה או סרט טלוויזיה  2021: ג'ף וילבוש, המורדת | הבא: 2022: |
| --- | --- |
בקרת זהויות :  GND: 1148027882  VIAF: 1218151304644649460002   WorldCat (עם VIAF): 1218151304644649460002
גשר קאלאפאט-וידין

| --- | --- |

 מידע כללי
 סוג:  גשר מעוגן כבלים, גשר בין-לאומי, גשר רכב-רכבת 
 מיקום:  קלאפאט 
 מדינה:  בולגריה 
 הקמה ובנייה
 תקופת הבנייה:  ? – 14 ביוני 2013
 תאריך פתיחה רשמי:  14 ביוני 2013 
 מידות
 אורך:  1,971 מ' 
 רוחב:  32 מ' 
 גובה:  44.77 מ' 
 מידע טכני
 מפתחים:  27 
 מִפְתָּח מרבי:  180 מ' 
 קואורדינטות:  44°00′18″N 22°56′51″E﻿ / ﻿44.005°N 22.9475°E﻿ / 44.005; 22.9475
 www.vidincalafatbridge.bg
  (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור גשר קאלאפאט-וידין(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור גשר קאלאפאט-וידין(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור גשר קאלאפאט-וידין(למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור גשר קאלאפאט-וידין he
 
גשר קאלאפאט וידין (ברומנית: Podul Calafat-Vidin ובבולגרית: Мост Видин-Калафат) הוא גשר מעל הדנובה, באזור הגבול בין רומניה ובין בולגריה, המקשר את העיר הרומנית קאלאפאט עם העיר הבולגרית וידין. הגשר נועד לרכבות, לכלי רכב, לרוכבי אופניים ולהולכי רגל.
הגשר כולל, בנוסף למסילת ברזל לרכבת, 4 נתיבי נסיעה למכוניות, מסלול לאופניים ושני מסלולים להולכי רגל
הערות שוליים

↑  Podul de la Vidin - Calafat (ברומנית)
ערך זה הוא קצרמרבנושא מבנים ובנושא רומניה. אתם מוזמנים לתרום לוויקיפדיה ו.
גריפוזאורוס

| גריפוזאורוס |
| --- | --- |
  שלד של גריפוזאורוס במוזיאון והשוואה לאדם
תקופה
קרטיקון עליון, 83–74 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
משפחה:: הדרוזאוריים
סוג:: גריפוזאורוס
מינים
 Gryposaurus notabilis  Gryposaurus latidens  Gryposaurus monumentensis  Gryposaurus alsatei
שם מדעי
 Gryposaurus

גריפוזאורוס (שם מדעי: Gryposaurus; משמעות שמו: "לטאת גריפון") הוא סוג של דינוזאור ממשפחת ההדרוזאוריים אשר חי במשך הקרטיקון העליון באמריקה הצפונית. נמצאו מספר מינים מסוג זה אשר נמצאו בתוך הפארק הפרובינציאלי דינוזאור שבאלברטה, קנדה וגם ביוטה ומונטנה בארצות הברית. הוא היה קרובו של הריינורקס ויש חוקרים שטוענים שמדובר באותו הסוג. בעבר הוא נחשב למין של הדרוזאורוס אך הופרד.
מאפיינים

דינוזאור זה היה הדרוזאור דמוי-אדמונטוזאורוס שהיה בעל חלל אף גדול מאוד בצורה של אף נשרי, כמו שמתואר הגריפון בתרבות. הוא היה דינוזאור גדול מאוד באורך 8.2 מטרים ובעל רגליים ארוכות וזנב עבה ושרירי. ככל הנראה היצור יכל לעמוד זקוף כדי לנוע מהר אך ברוב הזמן נע על ארבע רגליו. הוא היה צמחוני לחלוטין והלסתות שלו היו בעלי שיניים אחוריות, איתם לעס צמחייה מהקרקע או מעצים נמוכים.
דינוזאור זה נמצא במגוון ממצאים והשתמרו גם דגימות של עורו וקשקשיו. ככל הנראה עדר גדול של צמחונים אלה ניזון במישורים שצמחו ליד הים הפנימי המערבי. עדרים אלה משכו בתורם טורפים גדולים כמו דרומאוזאוריים, טירנוזאוריים כמו  האלברטוזאורוס והטראטופונאוס ומיני תנינאים כמו הדיינוסוכוס הענקי.
בתרבות

הגריפוזאורוס מופיע בסדרה פלאווורלד.
דג קרב

| דג קרב |
| --- | --- |
 Betta smaragdina
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-אנאבס
משפחה:: גוראמיים
סוג:: דג קרב
שם מדעי
 Betta ‏בליקר, 1850

Betta persephone
דג קרב או קרבנון (שם מדעי: Betta) סוג במשפחת הגוראמיים. בסוג זה למעלה מ-60 מינים, המוכר ביותר מביניהם הוא דג הקרב הסיאמי.
מאפיינים

דגי הקרב הם דגים קטנים, ואורכם נע בין פחות מ-2.6 ס"מ במין B. chanoides ועד ל-14 ס"מ ב-B. akarensis.
הם נקראים כך עקב תכונתם של הזכרים להילחם האחד בשני עד מוות, כאשר הם חיים במכל אחד. לכן מגדלים נזהרים לא לגדל שני זכרים ממין זה באותו אקווריום.
דגי הקרבנון הם אנאבנטואידים, כלומר יש ביכולתם לנשום את אוויר האטמוספירה הודות לאיבר ייחודי המכונה הלבירינת. דבר זה מאפשר להם לחיות באתרים בהם ישנם תנאי מים דלי-חמצן הקטלנייים לרוב סוגי הדגים האחרים.
דגי קרב הם דגים טרופיים ולכן הם צריכים לחיות במים מעל 22 מעלות. הדגים הטרופים מאופיינים בעיקר בשינוי צבע גופם בעת עונת הייחום, בדרך כלל בחורף.
מינים

Betta akarensis
Betta antoni
Betta aurigans
Betta balunga
Betta chini
Betta ibanorum
Betta obscura
Betta pinguis
Betta albimarginata
Betta channoides
Betta anabatoides
Betta midas
Betta bellica
Betta simorum
Betta brownorum
Betta burdigala
Betta coccina
Betta hendra
Betta livida
Betta miniopinna
Betta persephone
Betta rutilans
Betta tussyae
Betta uberis
Betta dimidiata
Betta krataios
Betta edithae
Betta dennisyongi
Betta foerschi
Betta mandor
Betta rubra
Betta strohi
Betta falx
Betta picta
Betta simplex
Betta taeniata
Betta apollon
Betta breviobesus
Betta cracens
Betta enisae
Betta ferox
Betta fusca
Betta kuehnei
Betta lehi
Betta pallida
Betta prima
Betta pugnax
Betta pulchra
Betta raja
Betta schalleri
Betta stigmosa
Betta imbellis
Betta mahachaiensis
Betta siamorientalis
Betta smaragdina
קרבנון הדור (Betta splendens)
Betta stiktos
Betta compuncta
Betta gladiator
Betta ideii
Betta macrostoma
Betta ocellata
Betta pallifina
Betta patoti
Betta unimaculata
Betta chloropharynx
Betta hipposideros
Betta pardalotos
Betta pi
Betta renata
Betta spilotogena
Betta tomi
Betta waseri
דג ריאות אפריקני משויש

| דג ריאות אפריקני משויש |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
מחלקה:: בעלי סנפירים בשרניים
סדרה:: בעלי שתי ריאות
משפחה:: דגי ריאות אפריקנים
סוג:: דג ריאות אפריקני
מין:: דג ריאות אפריקני משויש
שם מדעי
 Protopterus aethiopicus ‏הקל, 1851

דג ריאות אפריקני משויש (שם מדעי: Protopterus aethiopicus) הוא מין דג ריאות מהמשפחה דגי ריאות אפריקנים. דג זה מוכר כחולייתן בעל הגנום הגדול ביותר (נכון ל-2018).
מאפיינים

דג זה הוא הכבד במיני דגי הריאות ומגיע לאורך של 2 מטר ולמשקל של 50 ק"ג. הוא בעל עור חסר קשקשים בצבע ירקרק עם כתמים כהים דמויי-חברבורות נמר ולו 2 זיזים דמויי-גפיים איתם הוא נע במים או ביבשה. הראש גדול עם עיניים קטנות כחולות בקדמת הראש. לדג לסת גדולה ובולבוסית. לדג זימים כשביכולתו לנשום גם אוויר ביבשה.
הדג מצוי סביב הביצות והאגמים של אפריקה בטנזניה, אתיופיה, הרפובליקה הדמוקרטית של קונגו, קניה, אוגנדה וסודאן. הוא מצוי בנילוס ובכמה אגמים גדולים. הצעירים חיים סביב שורשם של צמחי פפירוס.
דג זה הוא טורף הניזון מרכיכות, דגים קטנים וחרקים.
תת-מינים

Protopterus aethiopicus aethiopicus
Protopterus aethiopicus congicus
Protopterus aethiopicus mesmaekersi
הערות שוליים

↑  דג ריאות אפריקני משויש באתר הרשימה האדומה של IUCN
ד'תש"ה

ד'תש"ה (4705)  היא שנה עברית  אשר  החלה ביום א' בתשרי, אור ל-21 בספטמבר 944 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 945. שנה מסוג זשג, איננה מעוברת, ואורכה 355 ימים. זו שנה ראשונה לשמיטה.
לפי ההלכה, בשנת ד'תש"ה מתחיל מחזור חמה בן 28 שנים, ולכן מברכים את ברכת החמה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ברכת החמה ביום רביעי ט' בניסן - 26 במרץ 945 (לפי הלוח היוליאני, שהיה נהוג אז).
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ד'תש"ד

ד'תש"ד (4704)  היא שנה עברית  אשר  החלה ביום א' בתשרי, אור ל-4 בספטמבר 943 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 944. שנה מסוג בחה, היא מעוברת, ואורכה 383 ימים. זו שנת שמיטה.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
ד'תרצ"ז

ד'תרצ"ז (4697)  היא שנה עברית  אשר  החלה ביום א' בתשרי, אור ל-19 בספטמבר 936 (לפי הלוח היוליאני, שהיה נהוג אז), והסתיימה ביום כ"ט באלול, 8 בספטמבר 937. שנה מסוג בשה, איננה מעוברת, ואורכה 355 ימים. זו שנת שמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תש"א

ד'תש"א (4701)  היא שנה עברית  אשר  החלה ביום א' בתשרי, אור ל-5 בספטמבר 940 (לפי הלוח היוליאני, שהיה נהוג אז), והסתיימה ביום כ"ט באלול, 24 בספטמבר 941. שנה מסוג זשה, היא מעוברת, ואורכה 385 ימים. זו שנה רביעית לשמיטה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תש"ז

ד'תש"ז (4707)  היא שנה עברית  אשר  החלה ביום א' בתשרי, אור ל-31 באוגוסט 946 (לפי הלוח היוליאני, שהיה נהוג אז), והסתיימה ביום כ"ט באלול, 17 בספטמבר 947. שנה מסוג בחה, היא מעוברת, ואורכה 383 ימים. זו שנה שלישית לשמיטה.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
גשר אלנד

| --- | --- |

 מידע כללי
 סוג:  גשר, גשר קורות 
 מדינה:  שוודיה שוודיה
 הקמה ובנייה
 תקופת הבנייה:  ? – 30 בספטמבר 1972
 תאריך פתיחה רשמי:  30 בספטמבר 1972 
 חומרי בנייה:  בטון מזוין 
 מידות
 אורך:  6,072 מ' 
 רוחב:  13 מ' 
 גובה:  41.69 מ' 
 מידע טכני
 מפתחים:  157 
 מִפְתָּח מרבי:  130 מ' 
 קואורדינטות:  56°40′30″N 16°25′00″E﻿ / ﻿56.675°N 16.416666666667°E﻿ / 56.675; 16.416666666667
  (למפת שוודיה מוגדלת) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי גשר אלנד(למפת שוודיה רגילה) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי גשר אלנד(למפת מחוז קאלמאר רגילה) קאלמאר בוריהולם טושוס אוסקשם וסטרוויק וימרבי הים הבלטי אסטרייטלנד ינשפין קרונוברי בלקיניהגשר אלנד(למפת מחוז קאלמאר מוגדלת) קאלמאר בוריהולם טושוס אוסקשם וסטרוויק וימרבי הים הבלטי אסטרייטלנד ינשפין קרונוברי בלקיניהגשר אלנד
 
גשר אלנד
גשר אֶלַנְד (בשוודית: Ölandsbron) הוא גשר המחבר את העיר קאלמאר שבדרום שוודיה אל מזרח האי אלנד, מעל מצר קאלמאר. אורך הגשר 6,072 מטר והוא אחד מהארוכים ביותר באירופה (היה הארוך ביותר באירופה עד שנבנה גשר ואסקו דה גאמה ב-1998). הגשר נתמך על ידי 156 עמודים וליד קצהו המערבי עולה לגובה של 36 מטר, ליצירת מעבר נוח לספינות תחתיו.
הגשר נחנך ב-30 בספטמבר 1972, בנוכחות קרל השישה עשר גוסטב, מלך שוודיה (אז נסיך). העבודה ארכה כ-4.5 שנים ולבנייה נדרשו כ-100,000 מטר מעוקב של בטון.
על הגשר יש 4 נתיבים לרכב וצינור מים מתוקים לכיוון האי.
ד'תרצ"ח

ד'תרצ"ח (4698)  היא שנה עברית  אשר  החלה ביום א' בתשרי, אור ל-9 בספטמבר 937 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 938. שנה מסוג זשג, איננה מעוברת, ואורכה 355 ימים. זו שנה ראשונה לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דוח

.
דף מתוך דוח של האו"ם משנת 1987, כולל טבלת נתונים וטקסט
תעודות וגליונות ציונים הם סוג של דוח
דוח תנועות במערכת מידע (צילום מסך של GnuCash)
דּוּחַ (לעיתים דו״ח, ראשי התיבות של דין וחשבון) הוא מסמך המציג מידע כתוצר של בדיקה או חקירה, בהקשר נתון.
דוחות המופקים ממערכות מידע מציגים לרוב נתונים בלבד, שעשויים להיות גולמיים או מעובדים (למשל מחושבים). לרוב יובאו נתונים אלה בצורה טבלאית, לעיתים בליווי תרשימים. דוחות שנערכו בעקבות חקירה או מחקר מכילים לעיתים אלמנטים נוספים כגון: ניתוח הנתונים, הסקת מסקנות, הצעות והמלצות לפעולה עתידית.
דוחות עשויים להיות פרטיים או ציבוריים. לעיתים קרובות, הם מיוצרים כמענה לסוגיות שהועלו על ידי יחידים או ועדות במוסדות ממשלתיים, בחברות עסקיות ובמוסדות חינוכיים ומדעיים.
לדוחות מסוימים מבנה המקביל למאמר מדעי: מבוא, שיטה, תוצאות ודיון. לעיתים, מבנה הדוח הוא של בעיה-פתרון, בהתאם לסוגיה שלגביה נכתב. דוח עשוי לכלול גם תוכן עניינים, תקציר, סיכום, נספחים, הערות שוליים, קישורים, סימוכין וביבליוגרפיה. תצוגת המידע בדוחות מגוונת אף היא, החל בדוחות המכילים, מלבד המידע, רק כותרות לציון הנושאים, וכלה בדוחות הכוללים אמצעים להמחשת המידע, כגון: שרטוטים, איורים, טבלאות וגרפים.
דוגמאות לסוגי מסמכים שהם דוחות: מאמרים מדעיים, תוצאות סקרים, תעודות, ספרים לבנים, דוחות שנתיים, דוח ביקורת, דוחות מפקד אוכלוסין, דוחות התקדמות, דוחות חקירה, דוחות כספיים, דוחות מצב חשבון ואשראי ורבים אחרים.
הערות שוליים

↑  דוח ודוחות, באתר "השפה העברית"
↑  דּוּחַ או דּוֹח, באתר האקדמיה ללשון העברית, ‏4 באוקטובר 2018
| --- | --- |
בקרת זהויות :  GND: 4005709-4 
ערך זה הוא קצרמרבנושא חוק ומשפט ובנושא כלכלה. אתם מוזמנים לתרום לוויקיפדיה ו.
ד'י קאר

| --- | --- |

 מדינה:  עיראק עיראק
 בירת המחוז:  נאסריה
 שטח:  12,900 קמ"ר
 אוכלוסייה:  ‏
  ‑ במחוז:  2,000,000 (2012)
 קואורדינטות:  31°14′00″N 46°19′00″E﻿ / ﻿31.233333333333°N 46.316666666667°E﻿ / 31.233333333333; 46.316666666667 
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
מחוז ד'י קאר (בערבית: محافظة ذي قار) הוא מחוז בדרום־מזרח עיראק, שמשתרע על שטח של 12,900 קמ"ר ואוכלוסייתו מוערכת בכ־2,000,000 נפש. בירתו היא העיר נאסריה, ובתחומו נמצאים שרידי הערים השומריות אור, ארידו ובאד-טיבירה.
ד'תרצ"ט

ד'תרצ"ט (4699)  היא שנה עברית  אשר  החלה ביום א' בתשרי, אור ל-30 באוגוסט 938 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 939. שנה מסוג החא, היא מעוברת, ואורכה 383 ימים. זו שנה שנייה לשמיטה.
לוח שנה > מאפייני לוח השנה

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
גילי כהן (ג'ודוקא)

גילי כהן (נולדה ב-19 ביוני 1991) היא ג'ודוקא עבר ישראלית אשר התחרתה בקטגוריית המשקל עד 52 ק"ג, זוכת מדליית ארד באליפות אירופה (2014). מחזיקה ב-5 מדליות בתחרויות גראנד סלאם ו-13 מדליות בתחרויות גראנד פרי, ייצגה את ישראל פעמיים במשחקים האולימפיים בריו 2016 וטוקיו 2020. כמו כן היא 5 פעמים ברציפות אלופת ישראל בג'ודו (2015-2011).
ביוגרפיה

כהן מתאמנת בהדרכתו של אלעד חביון במסגרת עתותה בני הרצליה.
ביוגרפיה > אליפות ישראל

באליפות ישראל בג'ודו שנערכה ב-22 בדצמבר 2011 זכתה כהן לראשונה בקריירה שלה במדליית זהב, לאחר שניצחה את האלופה היוצאת רוני שוורץ בתחרות במשקל 52 ק"ג.
באליפות ישראל שנערכה ב-13 בדצמבר 2012 זכתה כהן במדליית זהב בפעם השנייה ברציפות, לאחר שניצחה בגמר את רוני שוורץ.
באליפות ישראל שנערכה ב-5 בדצמבר 2013 זכתה כהן בפעם השלישית ברציפות במדליית זהב לאחר שניצחה בגמר את רוני שוורץ.
באליפות ישראל שנערכה ב-18 בדצמבר 2014 זכתה כהן בפעם הרביעית ברציפות במדליית זהב לאחר שניצחה בגמר את שירה חייט.
באליפות ישראל שנערכה ב-5 באוקטובר 2015 זכתה כהן בפעם החמישית ברציפות בזהב לאחר שניצחה את רוני שוורץ.
ביוגרפיה > מדליית ארד באליפות אירופה

באליפות אירופה בג'ודו שנערכה במונפלייה, צרפת באפריל 2014, זכתה כהן במדליית ארד בתחרות במשקל עד 52 ק"ג. בסיבוב הראשון היא ניצחה את סילמה ביז'ונוביץ' מבוסניה באיפון תוך 1:25 דקות. בשלב הבא היא הפסידה למרין קרין מגרמניה באיפון, ועברה לבית הניחומים. היא ניצחה את ז'אנה סטנקביץ' באיפון, ובקרב על מדליית הארד ניצחה את יוליה ריזובה מרוסיה.
ביוגרפיה > תחרויות בינלאומיות

באולימפיאדת ריו דה ז'ניירו 2016, כהן החלה את דרכה בסיבוב השני אליו העפילה אוטומטית, אך הפסידה כבר בקרב הראשון מול כריסטיאן לג'נטיל ממאוריציוס.
באליפות העולם בשנת 2017, שנערכה בבודפשט, סיימה כהן במקום החמישי. היא הגיעה עד שלב חצי הגמר, הפסידה ליפנית נצומי צונודה ונשרה לקרב על הארד, בו הפסידה באיפון לנטליה קוזיוטינה הרוסייה.
בגראנד פרי תל אביב 2019, זכתה כהן במדליית כסף. היא התחילה את התחרות בשלב שמינית הגמר, וניצחה בווזארי את גולטאי ממאדאלייבה האוזבקית. ברבע הגמר היא ניצחה באיפון את אסטרייה לופז הספרדייה, ובחצי הגמר ניצחה באיפון את גפן פרימו הישראלית. בגמר היא התמודדה מול מאילינדה קלמנדי מקוסובו, האלופה האולימפית המכהנת, והפסידה באיפון. ב-15 במרץ 2019, היא זכתה במדליית זהב בגראנד סלאם יקטרינבורג, לאחר שניצחה בגמר את אנה פרז-בוקס הספרדייה, 59 שניות מפתיחת הקרב, בעזרת תרגיל קואוצ'י-גארי שזיכה אותה באיפון. ב-29 במרץ, זכתה כהן במדליית כסף בגראנד פרי טביליסי, כאשר הגיעה עד הגמר, בו הפסידה לאודט ג'ופרידה האיטלקייה.
במהלך 2020, נפצעה וסבלה מקרע ברצועה הצולבת שהשבית אותה לתקופה ארוכה. בפברואר 2020, המקום באולימפיאדת טוקיו עבור קבוצת המשקל של גילי כהן היה שייך לגפן פרימו. בעקבות דחיית המשחקים האולימפיים, הוחלט באיגוד הישראלי לפתוח מחדש את המבחנים הפנימיים. כהן התאוששה בתקופה זו, חזרה לתחרויות, זכתה בהישגים ונבחרה על ידי הוועד האולימפי, לייצג את ישראל.
בגראנד סלאם תל אביב 2021, זכתה כהן במדליית הכסף. את שני הקרבות הראשונים היא ניצחה באיפון, וברבע הגמר גברה בזכות עונשים על אסטריד נייטו הצרפתייה. בחצי הגמר, היא ניצחה באיפון את אסטרייה לופז הספרדייה, שתי שניות לסיום בזכות תרגיל סיאו-נגי מוצלח. בגמר, התמודדה כהן מול צ'לסי ג'יילס הבריטית, והפסידה באיפון מריתוק שביצעה הבריטית.
באולימפיאדת טוקיו 2020, הג'ודוקא הישראלית גילי כהן היא היחידה שלא-הייתה רשומה כלל כחלק מנבחרת ישראל בקטגוריית הנבחרות המעורבות גברים-נשים, ועל-כן לא-קיבלה את מדליית הארד המשותפת האולימפית, לעומת כל שאר חברי וחברות המשלחת הישראלית בג'ודו באולימפיאדה זו שכן קיבלו, למרות שהיו שלושה ג'ודוקא ישראלים נוספים לנבחרת-המעורבת  שהיו רשומים אך לא-שותפו כלל בקרבות הקבוצתיים (ברוך שמאילוב, שירה ראשוני וענבר לניר – לעומת ארבעתם, הג'ודוקא הישראלי אורי ששון הפסיד גם בקרב האישי וגם בקרב הקבוצתי היחידי שלו, שניהם מול טדי רינר הצרפתי – ובכל זאת קיבל את מדליית הארד האולימפית של הנבחרת המעורבת).
באולימפיאדת טוקיו (2020) בתחרויות האישיות, היא החלה את דרכה בסיבוב הראשון, בו ניצחה באיפון את גולבדאם בבמוראטובה מטורקמניסטן, בעזרת ריתוק מוצלח, אך בשמינית הגמר הפסידה באיפון לשרלין ואן סניק הבלגית, לאחר שנכנעה לתרגיל בריח.
כחודש לאחר המשחקים האולימפיים בטוקיו, הודיעה על פרישה מג'ודו תחרותי.
הישגים בתחרויות בינלאומיות

- גרנד סלאם תל אביב 2021
- גראנד פרי טביליסי 2019
- גראנד סלאם יקטרינבורג 2019
- גראנד פרי תל אביב 2019
- גראנד סלאם אבו דאבי 2018
- גראנד סלאם אבו דאבי 2017
- גראנד פרי אנטליה 2017
- גראנד פרי אלמטי 2016
- גראנד סלאם באקו 2016
- גראנד פרי סמסון 2016
- גראנד פרי טביליסי 2016
- גראנד פרי טשקנט 2015
- גראנד פרי ג'גו 2014
- גראנד פרי אסטנה 2014
- גראנד פרי זאגרב 2014
- גראנד פרי הוואנה 2014
- אליפות אירופה 2014
- גראנד פרי טביליסי 2014
- גראנד פרי טשקנט 2013
- גראנד פרי אלמטי 2013
- גראנד סלאם מוסקבה 2013
גבעת וושינגטון

| --- | --- |

מדינה: ישראל ישראל
מחוז: המרכז
מועצה אזורית: חבל יבנה
גובה ממוצע: ‎54 מטר
תאריך ייסוד: 1946
סוג יישוב: יישוב מוסדי
נתוני אוכלוסייה לפי הלמ"ס לסוף 2022
  - אוכלוסייה: 1,038 תושבים
    - שינוי בגודל האוכלוסייה: ‎12.6% בשנה
 מפת מיקום  מפה דינמית   (למפת השפלה מוגדלת) גבעת וושינגטון / בית רבן(למפת השפלה רגילה) גבעת וושינגטון / בית רבן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת וושינגטון / בית רבן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת וושינגטון / בית רבן31°49′02″N 34°43′46″E﻿ / ﻿31.8172941826619°N 34.7294823586681°E﻿ / 31.8172941826619; 34.7294823586681  heמפת היישובים של מועצה אזורית חבל יבנה (in English: Hevel Yavne Regional Council) באדום - גבעת וושינגטון בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 3 מתוך 10
http://www.washington.ac.il
גִּבְעַת וָשִׁינְגְטוֹן ובֵּית רַבָּן הם שמותיהם של כפר נוער דתי ומכללה אקדמית הסמוכים לקבוצת יבנה ושייכים למועצה אזורית חבל יבנה.